Vermoorde tiener se familie opgespoor; verdagte vas | Maroela Media
Vermoorde tiener se familie opgespoor; verdagte vas
Die tienermeisie, wie se naakte liggaam Sondag naby 'n stadion in Ermelo, Mpumalanga gevind is, se familie is opgespoor en 'n verdagte is in hegtenis geneem in verband met haar moord.
Sers. Gerald Sedibe, woordvoerder van die polisie, het gesê beamptes het onverpoos gewerk om die 16-jarige meisie se familie op te spoor. Hulle het Dinsdag met die familie kontak gemaak en 'n verdagte in hegtenis geneem.
Volgens Sedibe dui die voorlopige ondersoek daarop die meisie het 'n geleentheid by die stadion bygewoon. "Die verdagte het haar glo uit die stadion geneem, verkrag en vermoor. Hy het hierna haar liggaam in 'n sloot naby die stadion gelos."
Sedibe het bevestig die verdagte was op parool nadat hy vroeër aan 'n moord skuldig bevind is. Die 28-jarige verdagte sal Donderdag in die Ermelo-landdroshof verskyn op aanklag van verkragting en moord.
Maroela Media het vroeër berig die meisie is vermoedelik verwurg en 'n nadoodse ondersoek word gedoen om die presiese oorsaak van haar dood te bepaal.
'n Swart denim, T-hemp met wit en swart strepe en swart skoolskoene is naby die liggaam gevind.
Sasolburg-pedofiel gevonnis: 'Ons kan nou afsluiting kry'
Verbeel ek my of vang die polisie die skuldiges vinnig die laaste tyd nou hoop ek net die howe mors dit nie weer op nie.
28 jaar oud en uit op parool na hy skuldig bevind is aan moord.. Hoe lank was hy dan tronk toe? Lyk my vir moord gaan jy deesdae net "tweede pouse" tronk toe en kom dan uit..
Dit is so onnodig en tragies. Sterkte aan almal betrokke
Ag wat hy was op parool uit vir moord doen dit weer gaan weer op parool uit doen dit weer en gaan weer op parool uit en…………. Mens kan vandag met die regstelsel nie wen nie,omdat almal deesdae grade ??????